Omdannelse af [adresse] til skæve boliger 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
 
RESUMÉ 
Magistratsafdelingerne Sociale Forhold og Beskæftigelse og Teknik og Miljø samarbejder om omdannelse og 
renovering af Teknik og Miljøs udlejningsejendom [adresse], til fremtidig brug som såkaldt 
skæve boliger for hjemløse og andre udsatte borgere i [adresse].    
 
Ejendommens 12 boliger udlejes i dag som almindelige udlejningslejligheder, men både lejlighederne og 
ejendommens klimaskærm trænger til en omfattende renovering, som beløber sig til ca. 10,6 mio. kr. Ved at 
omdanne lejlighederne til skæve boliger kan der etableres 12 boliger til de mest udsatte borgere i [adresse] 
samtidig med, at der opnås støtte på 4,8 mio. kr. fra statens pulje til etablering af skæve boliger. Det 
resterende beløb til renoveringen betales af Sociale Forhold og Beskæftigelse med 3,8 mio. kr. og 2 mio. kr. 
betales af Teknik og Miljø.    
 
Ejendommens naboer og beboere er orienteret om forslaget, og de nuværende lejere vil blive genhuset i andre 
lejemål i de af Teknik og Miljø administrerede boliger.   
INDSTILLING 
At 1) Der meddeles anlægsudgiftsbevilling på 10,6 mio. kr. til renovering af ejendommen [adresse] til 
indretning til skæve boliger for udsatte borgere samt anlægsindtægtsbevilling på 4,8 mio. kr. vedr. statens 
bidrag  
 
At 2) Sociale Forhold og Beskæftigelses andel af renoveringsudgiften på 3,8 mio. kr. finansieres via 
anlægsmidler afsat i budgetforliget for 2015 til realisering af seks anlægsprojekter på socialområdet  
 
At 3) Teknik og Miljøs andel af renoveringsudgiften på 2 mio. kr. finansieres via en eksisterende KB-bevilling til 
genopretning af boliger og erhvervsejendomme på 2015-budgettet.  
Sagens forløb 
14-04-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
20-04-2015 Magistraten 
Fremsendes til [adresse] med bemærkning, at Magistraten i mødet den 20. april 2015 anbefaler, at byrådet 
tiltræder Magistratsafdelingen for Sociale Forhold og Beskæftigelses og Magistratsafdelingen for Teknik og Miljøs 
indstilling af 14. april 2015. 
 
William Poulsen var forhindret i at deltage i sagens behandling. 
29-04-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 29. april 2015 
11-05-2015 Teknisk Udvalg 
Udvalget kunne enstemmigt tiltræde indstillingen i overensstemmelse med Magistratens anbefaling. 
20-05-2015 Aarhus Byråd 
Beslutning ikke frigivet 
